291.07 REGOLAMENTI DWAR IN-NOTIFIKA TA’ TAĦRIKIET BIL-POSTA ELETTRONIKA L-AVVIŻ LEGALI 222 tal-2015. L-AVVIŻ LEGALI 222 tal-2015. 1. It-titolu ta’ dawn ir-regolamenti hu Regolamenti dwar in-Notifika ta’ Taħrikiet bil-Posta Elettronika Tifsir. 2. F’dawn ir-regolamenti, sakemm ir-rabta tal-kliem ma teħtieġ xort’oħra- " l-Att prinċipali u r-regolamenti " tfisser l-Att dwar il-Kummissarji għall-Ġustizzja u r-regolamenti magħmula taħtu; "posta elettronika " tfisser it-trasmissjoni ta’ messaġġi permezz ta’ network tal-kompjuter; " taħrika " tfisser ordni bil-miktub maħruġa skont l-artikolu 5) tal-Att dwar il-Kummissarji għall-Ġustizzja; Kap. 291. Kap. 291. " uffiċjal awtorizzat " tfisser il-persuna jew l-awtorità li bis-setgħa tal-Att dwar il-Kummissarji għall-Ġustizzja jew regolamenti oħra magħmula taħt l-istess Att tiġi fdata bin-notifika ta’ atti ġudizzjarji. Kap. 291. Kap. 291. 3. (1) Bla ħsara għad-dispożizzjonijiet tal-Att prinċipali u r-regolamenti, in-notifika ta’ taħrika tista’ ssir ukoll permezz tal-posta elettronika. (2) Kwalunkwe persuna elenkata fis-sub-regolament 3 li tkun interessata tabbona għas-servizz tan-notifika ta’ taħrika permezz tal-posta elettronika għandha tirreġistra għas-servizzi elettroniċi marbuta mas-Sistema ta’ Nfurzar Lokali u għandha tiffirma dikjarazzjoni fil-preżenza ta’ uffiċjal awtorizzat li għandha ssir skont il-formola preskritta fl-Iskeda 1. (3) Ir-reġistrazzjoni għal servizzi elettroniċi u l-iffirmar tad-dikjarazzjoni għandhom isiru minn: (a) persuna li tkun għalqet it-tmin tax-il sena, fil-każ ta’ persuna fiżika; (b) kwalunkwe persuna li hija vestita bir-rappreżentanza legali u ġuridika, fil-każ ta’ persuna ġuridika li għandha personalità legali distinta. 4. Data tan-notifika. (1) Għall-iskopijiet u effetti tal-liġi t-taħrika għandha tiġi meqjusa li ġiet notifikata fil-jum u fil-ħin li l-posta elettronika mibgħuta fl-indirizz indikat fil-formola preskritta tinqara skont matur id-data tas-Sistema ta’ Nfurzar Lokali. (2) L-uffiċjal awtorizzat għandu fl-istess jum li l-posta elettronika tkun inqrat jew, l-aktar tard, fil-jum tax-xogħol li jmiss, jimla’ Ċertifikat ta’ Notifika li għandu jsir skont il-formola preskritta fl-Iskeda 2. (3) Kopja ta’ dan iċ-ċertifikat għandha tiġi preżentata mill-uffiċjal awtorizzat fl-atti tal-proċeduri quddiem it-Tribunal Lokali. (4) Ebda prova għajr iċ-Ċertifikat ta’ Notifika ma hi meħtieġa għall-finijiet ta’ validità tan-notifika tat-taħrika. (5) Il-Kummissarji għall-Ġustizzja jistgħu pero’jeħtieġu li kull ċertifikat bħal dak jiġi konfermat b’ġurament mill-uffiċjal awtorizzat u kull ġurament bħal dak għandu jingħata mill-Kummissarjimsemmija.